P6_TA(2006)0072

Garantifond for aktioner i forhold til tredjeland *

Europa-Parlamentets lovgivningsmæssige beslutning om forslag til Rådets forordning om ændring af Rådets forordning (EF, Euratom) nr. 2728/94 om oprettelse af en garantifond for aktioner i forhold til tredjeland (KOM(2005)0130 — C6-0176/2005 — 2005/0025(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2005)0130) [1],

- der henviser til EF-traktatens artikel 308 og Euratom-traktatens artikel 203, der danner grundlag for Rådets høring af Parlamentet (C6-0176/2005),

- der henviser til Retsudvalgets udtalelse om det foreslåede retsgrundlag,

- der henviser til forretningsordenens artikel 51 og artikel 35,

- der henviser til betænkning fra Budgetudvalget (A6-0054/2006),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2, og Euratom-traktatens artikel 119, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

Ændring 1

Henvisning 1

Ændring 2

Henvisning 2

Ændring 3

Betragtning 4

(4) Afskaffes den reserve, der er oprettet for at tilføre midler til garantifonden, under de finansielle overslag for 2007-2013, bør garantifonden tilføres midler fra Den Europæiske Unions almindelige budget som en obligatorisk udgift.

(4) Afskaffes den reserve, der er oprettet for at tilføre midler til garantifonden, under de finansielle overslag for 2007-2013, bør garantifonden finansieres uden for lofterne for de finansielle overslag og opføres i reserven.

Ændring 4

Betragtning 7

(7) Traktaterne indeholder ingen anden hjemmel for vedtagelsen af denne forordning end EF-traktatens artikel 308 og Euratom-traktatens artikel 203 -

Ændring 5

Artikel 1, nr. 4

Artikel 5, stk. 2 (forordning (EF, Euratom) nr. 2728/94)

2. De beregninger, denne stødpudemekanisme er baseret på, skal foretages uafhængigt af de beregninger, der er omhandlet i artikel 3, stk. 3, og artikel 4. De skal dog tilsammen kun give anledning til én årlig overførsel. Beløb, der betales fra Den Europæiske Unions almindelige budget under denne stødpudemekanisme, skal betragtes som nettoaktiver i fonden med henblik på beregningen i henhold til artikel 3 og 4.

2. De beregninger, denne stødpudemekanisme er baseret på, skal foretages uafhængigt af de beregninger, der er omhandlet i artikel 3, stk. 3, og artikel 4. De skal dog tilsammen kun give anledning til én årlig overførsel, men klart angive de forskellige dele. Beløb, der betales fra Den Europæiske Unions almindelige budget under denne stødpudemekanisme, skal betragtes som nettoaktiver i fonden med henblik på beregningen i henhold til artikel 3 og 4.

Ændring 6

Artikel 1, nr. 4

Artikel 5, stk. 3 (forordning (EF, Euratom) nr. 2728/94)

3. Falder fondens midler som følge af indfrielse af garantiforpligtelser i tilfælde af en eller flere større misligholdelser til under 50 % af målbeløbet, forelægger Kommissionen en rapport om, hvilke ekstraordinære foranstaltninger det kan blive nødvendigt at træffe for at tilføre fonden ny kapital.

3. Falder fondens midler som følge af indfrielse af garantiforpligtelser i tilfælde af en eller flere større misligholdelser til under 75 % af målbeløbet, underretter Kommissionen øjeblikkelig budgetmyndigheden om årsagen til denne situation og forelægger en rapport om, hvilke ekstraordinære foranstaltninger det kan blive nødvendigt at træffe for at tilføre fonden ny kapital.

[1] Endnu ikke offentliggjort i EUT.

--------------------------------------------------